சிட்டாபூர்

சிட்டாபூர் (Chitapur) என்பது இந்தியாவின் கர்நாடக மாநிலத்தில் குல்பர்கா மாவட்டத்தில் உள்ள ஒரு நகரம் மற்றும் வட்டம் ஆகும். இது சிட்டாபூர் வட்டத்தின் தலைமையகமாகும். இது மெருகூட்டப்பட்ட கற்கள் மற்றும் துவரம் பருப்புக்கு பிரபலமானது.

 நிலவியல் 
சிட்டாபூர் 17.12 ° N 77.08 ° கிழக்கில் அமைந்துள்ளது.Falling Rain Genomics, Inc - Chitapur இது ஐதராபாத்திலிருந்து மும்பை செல்லும் பிரதான இரயில்வேயில் குல்பர்கா மாவட்டத்திலிருந்து 50 கி.மீ தொலைவில் அமைந்துள்ளது.

இதன் சராசரி உயரம் 403 மீட்டர் (1322 அடி). இந்த நகரம் 3.5 கி.மீ.² பரப்பளவில் பரவியுள்ளது.The area of major towns in Karnataka has been mentioned in the webpage Population of Corporation/CMC/TMC/TP  belonging to the Municipal Administration Department of the Government of Karnataka

சிட்டாபூர்  வட்டம் குல்பர்கா மாவட்டத்தின் பிற வட்டங்களுடன் மட்டுமே எல்லைகளைக் கொண்டுள்ளது. இது வடமேற்கில் குல்பர்கா வட்டம், வடக்கே சின்சோலி வட்டம், கிழக்கில் சேடம் வட்டம், தென்கிழக்கில் யாதகிரிவட்டம், தெற்கே சாக்பூர் வட்டம் மற்றும் மேற்கில் ஜெவர்கி வட்டம் ஆகியன.

இந்த வட்டத்தில் கக்னா நதி பாய்கிறது.

 புள்ளி விவரங்கள் 
2001 இந்திய மக்கள் தொகை கணக்கெடுப்பின்படி, சிட்டாபூரில் 26,974 பேர் என்ற அளவில் மக்கள் தொகை இருந்தது. ஆண்களில் 50%, பெண்கள் 50% ஆகும். சிட்டாபூரின் சராசரி கல்வியறிவு விகிதம் 46% ஆகும். இது தேசிய சராசரியான 59.5% ஐ விடக் குறைவு; ஆண் கல்வியறிவு 54% மற்றும் பெண் கல்வியறிவு 38% ஆகும். மக்கள் தொகையில் 16% 6 வயதுக்குட்பட்டவர்கள் இருக்கின்றனர்.

 பார்க்க வேண்டிய இடங்கள் 

 சிட்டாபூர் வட்டத்தில் உள்ள சிட்டாபூர் நாகவி கிராமம் ஒரு கட்டிகாவின் இருப்பிடமாக இருந்தது. இது உயர் கற்றலுக்கான பண்டைய கல்வி மையமாகும்.Description of a ghatika in detail is provided in the webpage authored by Jyotsna Kamat: History of Education, 1996-2007 Kamat's Potpourri 
 பீமா ஆற்றின் கரையில் உள்ள சிட்டாபூர் வட்டத்தில் உள்ள சன்னதி கிராமம், அசோக மன்னர் காலத்தின் பாறைகள் மற்றும் ஆரம்பகால பௌத்த குடியேற்றங்கள் கண்டுபிடிக்கப்பட்டுள்ளன."Rock Edicts of Asoka from Sannati, Chitapur Taluk, Gulbarga district (Karnataka)" in the Indian Museum Bulletin, Vol. XXII, (Calcutta, 1989), PP. 7-15" 
 கனகனஹள்ளி (சன்னதியிலிருந்து 3 கி.மீ); பீமா நதிக்கரையில் ஒரு பண்டைய புத்த தாது கோபுரம் கண்டுபிடிக்கப்பட்டுள்ளது.Excavation at Kanaganahalli has been described in Archaeological sites in Gulbarga Department of கன்னடம் and Culture, Government of கருநாடகம்

 வரலாறு 
இந்த நகரம் 10 மற்றும் 13 ஆம் நூற்றாண்டுகளுக்கு இடையில் இயங்கிய நகரத்தின் தெற்கு பகுதியில் புகழ்பெற்ற மற்றும் பழங்கால நாகவி பல்கலைக்கழகத்தைக் கொண்டுள்ளது.http://wikimapia.org/5065351/Nagavi-Nagai-an-ancient-University இந்த பகுதி முழுவதும் சிதறிய பாழடைந்த கோயில்கள் மற்றும் மசூதிகள் இராஷ்டிரகூட பேரரசிற்கு சொந்தமானவை. இராஷ்டிரகூடர்களின் தலைநகர் மல்கெடா சிட்டாபூருக்கு கிழக்கே 14 கி.மீ. தொலைவில் அமைந்துள்ளது.

சிட்டாபூர் நகரம் நாகவேலம்பிகை கோயில் மற்றும் ஹஜரத் சிட்டாவாலி ஷாஹா தர்காவின் வரலாற்று பின்னணியைக் கொண்டுள்ளது. நகர நகராட்சி அமைப்பு 1952 இல் அமைக்கப்பட்டது.

 அகழ்வாராய்ச்சிகள் 
1986 ஆம் ஆண்டில், சந்திரலாம்பாள் கோயில் வளாகத்தில் உள்ள காளி கோயிலின் கூரை இடிந்து விழுந்தபோது, அது சிலையை அழித்தது. இருப்பினும் இது கோவிலின் தரை மற்றும் அடிக்கல் நாட்டில் நான்கு அசோகரின் கட்டளைகளை வெளிப்படுத்தியது. இந்த கட்டளைகள் பிராகிருத மொழி மற்றும் பிராமி எழுத்துகளில் எழுதப்பட்டிருந்தன. அவற்றில் ஒன்று காளி சிலைக்கு பீடத்தின் அடித்தளமாக பயன்படுத்தப்பட்டது. இந்தியத் தொல்பொருள் ஆய்வு மையம்  மற்றும் மாநில தொல்பொருள் துறை மேற்கொண்ட அகழ்வாராய்ச்சிகளின் போது, சிற்பங்கள் மற்றும் பிற மட்பாண்டப் பொருட்கள் கண்டுபிடிக்கப்பட்டன. மேலும் மிக முக்கியமாக பாழடைந்த 'மகா ஸ்தூபம்' அல்லது அத்லோகா மகா சைத்யா என்பது கண்டுபிடிக்கப்பட்டது. 86 ஹெக்டேர் பரப்பளவில் (210 ஏக்கர்; 0.33 சதுர மைல்) பரந்து விரிந்த இரணமண்டலம் ஒரு வலுவூட்டப்பட்ட பகுதி என்று தொல்பொருள் ஆராய்ச்சியாளர்கள் நம்புகின்றனர். அதில் 2009 க்குள் 2 ஏக்கர் மட்டுமே தோண்டப்பட்டது. உரோமானிய காலத்தைச் சேர்ந்த களிமண் பதக்கங்கள், கறுப்பு மெருகூட்டப்பட்ட மட்பாண்டங்கள், சாதவாகனர் மற்றும் அவர்களுக்கு முந்தைய நாணயங்கள், தாமிரம், தந்தம் மற்றும் இரும்பினால் செய்யப்பட்ட ஆபரணங்கள், நடைபாதைகள், வீடுகள் மற்றும் சுண்ணாம்புத் தளங்கள் கொண்ட ஒரு நகரம் ஆகியவை கண்டுபிடிக்கப்பட்டுள்ளன. அகழ்வாராய்ச்சி செய்யப்பட்ட பல பொருட்கள் பின்னர் குல்பர்கா அருங்காட்சியகத்திற்கு மாற்றப்பட்டன.

பிராந்திய சக்கரவர்த்தியின் வரலாற்றை அறிய இரணமண்டலம் பகுதியை மேலும் ஆய்வு செய்யுமாறு இந்தியத் தொல்பொருள் ஆய்வு மையத்தை அரசாங்கம் கேட்டுள்ளது.

2010 ஆம் ஆண்டில், இந்தியத் தொல்பொருள் ஆய்வு மையம், சன்னதி மேம்பாட்டு ஆணையத்துடன் இணைந்து, ஸ்தூபங்களை மீட்டெடுப்பதற்கும் புனரமைப்பதற்கும் ஒரு வரைபடத்தைத் தயாரிக்க மணிப்பால் தொழில்நுட்ப நிறுவனத்தை நியமித்தது.

 குறிப்புகள் 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடக வரலாறு
பகுப்பு:புவியியல் தொடர்பான குறுங்கட்டுரைகள்
பகுப்பு:கர்நாடகப் புவியியல்